proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 30 de abril de 2003 pola que se aproban as bases que rexerán as convocatorias de axudas para a contratación de doutores en organismos públicos de investigación da Comunidade Autónoma de Galicia (programa Isidro Parga Pondal) e se procede á súa convocatoria.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 19/05/2003

Advertidos erros na devandita orde publicada no Diario Oficial de Galicia número 89, do venres, día 9 de maio de 2003, cómpre face-las seguintes correccións:
Na páxina 5.851, no artigo 2º, letra b), último parágrafo, onde di: «Admitiranse solicitudes de candidatos que teñan iniciado o trámite de homologación do título de doutor polo Ministerio de Educación e Cultura, pero neste caso a selección do candidato, de producirse, quedará condicionada a que a dita homologación se conceda antes do 1 de outubro de 2003», debe dicir: «Admitiranse solicitudes de candidatos que teñan iniciado o trámite de homologación do título de doutor polo Ministerio de Educación e Cultura, pero neste caso a selección do candidato, de producirse, quedará condicionada, para os efectos de obtención de prórroga, a que a dita homologación se conceda antes do 1 de octubro de 2005».
No anexo II, nas páxinas 5.854 e 5.855, as prazas P-50, P-52 e P-53 quedan configuradas do modo seguinte:
Praza
Centro/Lugar de traballo
Localidade
Área temática
Área científica
Organismo
P-50
Fac. de Informática
A Coruña
Bioloxía Molecular, Celular e Xenética/Ciencias da Computaciónn e Tecnoloxía Informática
Xenética/Ciencias da Computación e Intelixencia Artificial
UDC
P-52
Servicios Xerais de Apoio á Investigación
A Coruña
Bioloxía Molecular, Celular e Xenética
Xenética/Bioquímica e Bioloxía Molecular
UDC
P-53
Instituto Ciencias da Saúde
A Coruña
Bioloxía Molecular, Celular e Xenética
Bioquímica e Bioloxía Molecular
UDC
ACORDO do 9 de maio de 2003 polo que se fai pública a comunicación do director do Centro Territorial de Televisión Española en Galicia, participando que o dito centro emisor, en desconexión para a comunidade autónoma en La 2 de TVE emitirá, entre os días 14 e 23 de maio, diversas entrevistas a representantes das entidades políticas que concorren ás eleccións locais.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 13/05/2003

En cumprimento do previsto no parágrafo segundo da norma sexta da instrucción da Xunta Electoral Central do 13 de setembro de 1999 (BOE número 222, do 16 de setembro), dictada en desenvolvemento do artigo 66 da Lei orgánica 5/1985, do 19
de xuño, de réxime electoral xeral, sobre procedemento dos recursos contra os actos dos medios de comunicación en período electoral, disponse a publicación no Diario Oficial de Galicia da comunicación do director do Centro Territorial de Televisión Española en Galicia, na que participa que o dito centro emisor, en desconexión para a comunidade autónoma en La 2 de TVE, emitirá, entre os días 14 e 23 de maio, diversas entrevistas a representantes das entidades políticas que concorren ás eleccións locais.
De conformidade co establecido na mencionada instrucción, as entidades políticas afectadas poderán examina-la dita programación nas dependencias desta Xunta Electoral Provincial, sita no edificio da audiencia provincial, praza primeira, rúa Capitán Juan Varela, s/n, desta cidade da Coruña, no prazo
preclusivo dun día desde a publicación deste acordo e formula-los recursos que coiden pertinentes.
A Coruña, 9 de maio de 2003.
Cándido Curiel Fernández
Secretario da Xunta Electortal Provincial da
Coruña
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 251/2003, do 2 de maio, polo que se aceptan a título gratuíto doazóns de material informático con destino ó Complexo Hospitalario de Pontevedra.
CONSELLERÍA DE SANIDADE — III. OUTRAS DISPOSICIÓNS — 13/05/2003

O Complexo Hospitalario de Pontevedra recibiu varias ofertas de doazón de material informático ó Servicio Galego de Saúde con destino a diversos servicios do referido complexo hospitalario, e emitiu informe favorable sobre a aceptación do equipamento.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde, e logo de deliberación do Consello da Xunta de Galicia, na súa reunión do día dous de maio de dous mil tres,
DISPOÑO:
Artigo 1º
Acepta-la doazón do seguinte material:
-1 impresora, marca H.P., modelo D-145, cun valor 849 A a favor do Servicio de Cirurxía Vascular, doada por W.L. Gore y Asociados, S.L.
-1 impresora láser, marca Lexmark, modelo E320, cun valor de 403,87 A a favor do Servicio de Mantemento, doada por Tapicería Pereira.
-1 ordenador, marca Compaq, modelo EVO D300, cun valor de 1.394,35 A, a favor do Servicio de Abastecementos, doado por DPC Dipesa, S.A.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse ó Complexo Hospitalario de Pontevedra, de acordo coa vontade dos doadores.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, dous de maio de dous mil tres.
Manuel Fraga Iribarne
Presidente
José María Hernández Cochón
Conselleiro de Sanidade
CORRECCIÓN de erros.-Resolución do 12 de maio de 2003, da Dirección Xeral de Formación Profesional e Ensinanzas Especiais, pola que se procede a nomear e facer pública a composición do tribunal que deberá xulga-las probas de acceso ós ciclos formativos de Formación Profesional Específica de grao medio e superior para o curso 2003-2004.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/05/2003

Advertidos erros na citada resolución, publicada no Diario Oficial de Galicia nº 94, do venres, 16 de maio de 2003, cómpre face-las oportunas correccións:
Na páxina 6.329, no primeiro parágrafo, onde di: «Segundo a Resolución do 2 de maio de 2003, da Dirección Xeral de Formación Profesional e Ensinanzas Especiais, pola que se convocan probas de acceso a ciclos formativos de grao medio e superior de formación profesional específica para o curso 2003/2004», debe dicir: «Segundo a Resolución do 12 de maio de 2003, da Dirección Xeral de Centros e Ordenación Educativa e da Dirección Xeral de Formación Profesional e Ensinanzas Especiais, pola que se dictan instruccións sobre o acceso e admisión ós ciclos formativos de grao medio e superior de formación profesional específica en centros sostidos con fondos públicos».
DECRETO 260/2003, do 2 de maio, polo que se declara a urxente ocupación, para efectos de expropiación forzosa, polo Concello de Samos, dos bens e dereitos necesarios para a realización das obras do proxecto de alargamento e pavimentación no acceso a Chelo (San Cristovo de Lóuzara).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/05/2003

O Concello de Samos, en sesión que tivo lugar o día doce de novembro de mil novecentos noventa e nove, aprobou o proxecto de alargamento e pavimentación no acceso a Chelo (San Cristovo de Lóuzara) e na sesión do vinteseis de novembro de dous mil dous acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día oito de abril de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello, a actuación vén dada pola necesidade de comunicación das persoas que habitan nas catorce vivendas deste lugar, debido a que o acceso de que dispoñen é unha carreira que non ten largo suficiente para acceder con vehículos, tendo incomunicadas as vivendas existentes no lugar, o que comporta graves riscos de saúde para os veciños e tamén falta de servicios básicos en xeral.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dous de maio de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Samos para efectos de expropiación forzosa, dos bens e dereitos
concretados no expediente administrativo instruído para o efecto e necesarios para a execución das obras do proxecto de alargamento e pavimentación no acceso a Chelo (San Cristovo de Lóuzara).
Santiago de Compostela, dous de maio de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local
DECRETO 257/2003, do 2 de maio, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado da estrada provincial 3203 do punto quilométrico 0,000 ó 6,375, de Burricios a Penamarín (concello de Oza dos Ríos).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/05/2003

A Deputación Provincial da Coruña, en sesión que tivo lugar o día trece de setembro de dous mil dous, aprobou o proxecto de ampliación e mellora do trazado da estrada provincial 3203 do punto quilométrico 0,000 ó 6,375, de Burricios a Penamarín, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
A Deputación Provincial da Coruña remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Admi
nistración Local o día vinteún de abril de dous mil tres.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día dezaoito de marzo de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, a actuación é necesaria co fin de evita-lo altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, o largo da calzada, de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día dous de maio de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado da estrada provincial 3203 do punto quilométrico 0,000 ó 6,375, de Burricios a Penamarín.
Santiago de Compostela, dous de maio de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local
ORDE do 16 de maio de 2003 pola que se amplía o período de cobertura establecido nas ordes do 3 de decembro de 2002 pola que se modifica a Orde do 18 de novembro pola que se establecen medidas transitorias e urxentes para facer fronte ás consecuencias do accidente do buque Prestige e a Orde do 11 de decembro de 2002 pola que se establecen medidas que complementan as establecidas na Orde do 18 de novembro de 2002 pola que se establecen medidas transitorias e urxentes para facer fronte ás consecuencias do accidente do buque Prestige, e a Orde do 24 de febreiro de 2003 pola que se establecen medidas específicas para compensar determinados danos producidos nos barcos de pesca e auxiliares de acuicultura como consecuencia dos vertidos do fuel do petroleiro Prestige.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 16/05/2003

A Orde do 3 de decembro de 2002 establecía que o período cuberto por esta orde será desde o día 17 de novembro de 2002 e durante un período máximo de seis meses, tódolos días naturais, que poderán ser prorrogables no caso en que as circunstancias o recomenden.
Do mesmo xeito a Orde do 11 de decembro de 2002 establece que o período máximo cuberto por esta orde será coincidente co período de vixencia da Orde do 18 de novembro de 2002, modificada pola Orde do 3 de decembro de 2002, é dicir, durante un período de seis meses, tódolos días naturais, que poderá ser prorrogado no caso de que as circunstancias así o recomenden, comezando desde o día 18 de novembro de 2002.
Así mesmo, a Orde do 24 de febreiro de 2003 pola que se establecen medidas específicas para compensar determinados danos producidos nos barcos de pesca e auxiliares de acuicultura como consecuencia dos vertidos do fuel do petroleiro Prestige establece unha vixencia de seis meses, contados desde o 18 de novembro de 2002.
A notable melloría da situación tivo como resultado a paulatina volta á normalidade dos distintos colectivos afectados que deixaron de percibi-las axudas á medida que retornaban á actividade. Non obstante, aquelas zonas onde o impacto do fuel foi maior, deberán continuar pechadas mentres os informes dos técnicos así o aconsellen e polo tanto os distintos colectivos afectados que así o tivesen recoñecido, seguirán percibindo as axudas.
Visto o anterior,
DISPOÑO:
Artigo único.-Prorroga-lo período de cobertura da Orde do 18 de novembro de 2002 pola que se establecen medidas transitorias e urxentes para facer fronte ás consecuencias do buque Prestige, da Orde do 11 de decembro de 2002 pola que se establecen medidas que complementan as axudas establecidas na Orde do 18 de novembro de 2002, e da Orde do 24 de febreiro de 2003, durante un período máximo de tres meses, tódolos días naturais, prazo que poderá ser modificado se as circunstancias o recomendan.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia
Santiago de Compostela, 16 de maio de 2003.
Enrique César López Veiga
Conselleiro de Pesca e Asuntos Marítimos
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 258/2003, do 2 de maio, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado da estrada provincial 1104 de Boiro á ponte de San Francisco, punto quilométrico 1,500 ó 7,500 (concello de Boiro).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/05/2003

A Deputación Provincial da Coruña, en sesión do día trece de setembro de dous mil dous, aprobou
o proxecto de ampliación e mellora do trazado da estrada provincial 1104 de Boiro á ponte de San Francisco, punto quilométrico 1,500 ó 7,500 e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Administración Local o día oito de abril de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a Deputación, a actuación é necesaria co fin de evita-lo altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, o largo da calzada, de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día dous de maio de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado da estrada provincial 1104 de Boiro á ponte de San Francisco, punto quilométrico 1,500 ó 7,500, debendo, de se-lo caso, unha vez ocupados os terreos necesarios, obte-las autorizacións que foran necesarias dos organismos competentes, con carácter previo ó inicio das obras.
Santiago de Compostela, dous de maio de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local
DECRETO 259/2003, do 2 de maio, polo que se declara a urxente ocupación, para efectos de expropiación forzosa, polo Concello de Ortigueira, dos bens e dereitos necesarios para a realización das obras do proxecto de urbanización das vías da Vicoña e posterior.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/05/2003

O Concello de Ortigueira, en sesión do día oito de marzo de dous mil dous, aprobou o proxecto de urbanización das vías da Vicoña e posterior, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Administración Local o día oito de abril de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala o concello, a zona se atopa nunha zona límite do núcleo urbano bastante poboada e os seus habitantes -cunha alta porcentaxe de idade avanzada-, non contan con zonas seguras, ó non ter continuidade as beirarrúas, cunha calzada que non reúne as condicións de seguridade adecuadas, e cunha insuficiente iluminación pública, que permita realiza-los desprazamentos desde as súas casas cun mínimo de seguridade, nun lugar onde o tráfico é bastante frecuente e fluído, co risco que entraña de provocar danos e accidentes. Así mesmo, é necesaria a actuación para a continuación da implantación dos servicios urbanísticos esenciais de competencia municipal, como son o saneamento, o abastecemento de auga potable, a electricidade e a telefonía.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dous de maio de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Ortigueira para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras
do proxecto de urbanización das vías da Vicoña e posterior.
Santiago de Compostela, dous de maio de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local
RESOLUCIÓN do 12 de maio de 2003, da Dirección Xeral de Formación Profesional e Ensinanzas Especiais, pola que se procede a nomear e facer pública a composición do tribunal que deberá xulga-las probas de acceso ós ciclos formativos de formación profesional específica de grao medio e superior para o curso 2003-2004.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/05/2003

Segundo a Resolución do 2 de maio de 2003, da Dirección Xeral de Formación Profesional e Ensinanzas Especiais, pola que se convocan probas de acceso a ciclos formativos de grao medio e superior de formación profesional específica para o curso 2003/2004.
Segundo o establecido no artigo 6.2º da Orde do 1 de abril de 2002, pola que se regulan as probas de acceso ós ciclos formativos de formación profesional específica, esta dirección xeral
RESOLVE:
Primeiro.-Facer pública a composición do tribunal único que deberá xulga-las probas de acceso ós ciclos formativos de formación profesional específica de grao medio e superior para o curso 2003-2004, que figuran no anexo desta resolución.
Santiago de Compostela, 12 de maio de 2003.
Mª Pilar del Mar Pérez Marsó
Directora xeral de Formación Profesional
e Ensinanzas Especiais
ANEXO
Presidente: Alfonso González González, inspector de Educación.
Vocais:
Serafín Vázquez Álvarez, profesor de ensino secundario.
José Manuel Mouriz Cabalo, profesor de ensino secundario.
Antonio Vázquez Vázquez, profesor de ensino secundario.
José Mª Carballeira Anllo, profesor de ensino secundario.
Luís Álvarez Martínez, inspector de Educación.
Juan Carlos Varela Vázquez, inspector de Educación.
Gonzalo Iglesias Varela, inspector de Educación.
Dolores Vázquez Froján, profesora de ensino secundario.
Luis M. Villaverde López, profesor de ensino secundario.
José Luis Vázquez Fernández, inspector de Educación.
Miguel Reza Pérez, profesor de ensino secundario.
Gerardo Fentanes Rodríguez, inspector de Educación.
Nuria Veiga Quicler, profesora de ensino secundario.
Rosa Pérez Santiago, inspectora de Educación.
José Luis Rodríguez García, profesor de ensino secundario.
Suplentes:
Presidente: José Fisteos Suengas, inspector de Educación.
Vocais:
Jesús Álvarez Marcote, inspector de Educación.
Fermín Álvarez Lata, inspector de Educación.
Julita Verdejo Rodríguez, profesor de ensino secundario.
Begoña Potí Vázquez, profesor de ensino secundario.
Javier Boado Rial, profesor de ensino secundario.
Belisario Ramón Sánchez Miniño, profesor de ensino secundario.
Vicente Docasar Docasar, profesor de ensino secundario.
DECRETO 256/2003, do 15 de maio, polo que se nomea director xeral para o Deporte a José Ramón Lete Lasa.
CONSELLERÍA DE FAMILIA, XUVENTUDE E VOLUNTARIADO — II. AUTORIDADES E PERSOAL — 16/05/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Familia, Xuventude e Voluntariado e logo de deliberación do Consello da Xunta de Galicia na súa reunión do día quince de maio de dous mil tres,
DISPOÑO:
Nomear a José Ramón Lete Lasa director xeral para o Deporte.
Santiago de Compostela, quince de maio de dous mil tres.
Manuel Fraga Iribarne
Presidente
Pilar Rojo Noguera
Conselleira de Familia, Xuventude e Voluntariado
CORRECCIÓN de erros.-Decreto 186/2003, do 6 de marzo, polo que se fixa o procedemento, os requisitos e as condicións de autorización dos centros hospitalarios da Comunidade Autónoma de Galicia.
CONSELLERÍA DE SANIDADE — I. DISPOSICIÓNS XERAIS — 03/07/2003

Detectado un erro no contido do anexo I no citado decreto publicado no DOG nº 56, do 20 de marzo de 2003, cómpre face-la seguinte corrección:
Na páxina 3.382, do anexo I, no punto 20, documentación clínica, na primeira liña, onde figura o punto «21.3», debe figurar o punto «20.3».
RESOLUCIÓN do 1 de xullo de 2003 pola que se fai público o acordo do Consello do Instituto Galego da Vivenda e Solo, do 30 de xuño de 2003, polo que se nomea o secretario deste instituto.
INSTITUTO GALEGO DA VIVENDA E SOLO — II. AUTORIDADES E PERSOAL — 07/07/2003

Na reunión celebrada o 30 de xuño de 2003, o Consello do Instituto Galego da Vivenda e Solo acorda, por proposta do director xeral do dito instituto e de conformidade co disposto no artigo 9.1º d) da Lei 3/1988, do 27 de abril, da súa creación (DOG do 10 de maio), nomear como secretaria do referido organismo autónomo a María Teresa Morán Calero.
Santiago de Compostela, 1 de xullo de 2003.
José Antonio Redondo López
Director xeral do Instituto Galego da Vivenda
e Solo
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 2 de xullo de 2003 pola que se amplía a potencia para outorgar a parques eólicos singulares determinada na Orde do 29 de outubro de 2002.
CONSELLERÍA DE INNOVACIÓN, INDUSTRIA E COMERCIO — I. DISPOSICIÓNS XERAIS — 08/07/2003

A Orde do 29 de outubro de 2002 abriu o prazo para a presentación de solicitudes de autorización para a instalación de parques eólicos singulares, establecendo no segundo parágrafo da súa disposición adicional unha potencia para tramitar de 25 MW.
O Consello da Xunta, mediante acordo de 19 de decembro de 2002, declarou preferentes aquelas solicitudes de instalacións que se situasen en concellos do litoral afectados polas verteduras do Prestige.
Esta circunstancia fai necesaria a ampliación da potencia para tramitar para non facer ilusoria a posibilidade de implantar este tipo de parques noutras zonas da nosa Comunidade Autónoma e que proxectos de alta eficiencia non poidan ser acometidos.
Na súa virtude
DISPOÑO:
Artigo único.-Modifícase a disposición adicional da Orde do 29 de outubro de 2002, ampliando a potencia para outorgar na convocatoria correspondente ó ano 2002, referida a parques eólicos singulares, a 50 MW.
Santiago de Compostela, 2 de xullo de 2003.
Juan Rodríguez Yuste
Conselleiro de Innovación, Industria e Comercio
ORDE do 19 de xuño de 2003 pola que se nomea un novo membro do Consello Galego de Relacións Laborais en representación da Confederación de Empresarios de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 01/07/2003

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución que recolle o artigo 5 da dita lei, a Confederación de Empresarios de Galicia acordou a substitución dun membro titular da súa representación no consello.
A disposición adicional primeira do Decreto 212/2003, do 3 de abril (DOG do 11 de abril), polo que se establece a estructura orgánica da Consellería de Asuntos Sociais, Emprego e Relacións Laborais sinala que a Consellería de Asuntos Sociais, Emprego e Relacións Laborais exercerá as funcións asignadas á extinta Consellería de Traballo e Benestar Social pola Lei 7/1988, do 12 de xullo, de creación do Consello Galego de Relacións Laborais.
Por todo o exposto, ó abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo único.-Nomear membro titular do Pleno do Consello Galego de Relacións Laborais en representación da Confederación de Empresarios de Galicia a Luis Novoa Díaz en substitución de José Mª Hidalgo González.
Santiago de Compostela, 19 de xuño de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Decreto 282/2003, do 22 de maio, polo que se aproba o Regulamento de organización e funcionamento do Consello Consultivo de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 24/06/2003

Advertido erro no devandito decreto, publicado no Diario Oficial de Galicia do pasado 23 de xuño, cómpre face-la oportuna corrección.
Nas páxinas 8.201 e 8.206, onde di: «Decreto 282/2003, do 13 de xuño, polo que se aproba o Regulamento de organización e funcionamento do Consello Consultivo de Galicia», debe dicir: «Decreto 282/2003, do 22 de maio, polo que se aproba o Regulamento de organización e funcionamento do Consello Consultivo de Galicia».
ORDE do 13 de xuño de 2003 pola que se fixa un prazo extraordinario para a declaración establecida na disposición transitoria primeira da Orde do 8 de maio de 2002, pola que se actualiza o Rexistro de Buques de Pesqueiros da Comunidade Autónoma de Galicia e se establecen normas sobre a súa xestión e control.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 24/06/2003

A Orde do 8 de maio de 2002, pola que se actualiza o Rexistro de Buques de Pesqueiros da Comunidade Autónoma de Galicia e se establecen normas sobre a súa xestión e control, foi publicada coa finalidade de proceder a unha revisión e actualización dos datos que constan nos rexistros administrativos da Comunidade Autónoma.
Tendo en conta a obrigatoriedade de estaren rexistrados que teñen tódolos buques co porto base na Comunidade Autónoma de Galicia e incluídos nas listas 3ª e 4ª do Rexistro de Matrícula ó que alude o Decreto 420/1993, do 17 de decembro, establecéronse unhas normas para a inscrición, formalización, modificación e baixas no Rexistro de Buques de Pesqueiros da Comunidade Autónoma de Galicia.
Dada a situación irregular dalgunha embarcación, aquelas nas que o seu arqueo, potencia propulsora ou características principais non coincide co rexistrado na folla de asento debido a diferentes motivos, a administración estableceu un prazo para a declaración desta situación perante a Consellería de Pesca e Asuntos Marítimos para poder proceder á súa regularización.
Esgotado o prazo establecido pola disposición transitoria primeira da Orde do 8 de maio de 2002, para que os titulares de embarcacións irregulares
declararan a súa situación desigual e non tendo completado a fase de saneamento dos datos é, polo que procede, de forma excepcional, abrir un novo prazo para favorecer a aqueles pequenos armadores que non optasen por esta posibilidade e o fagan.
É polo que,
DISPOÑO:
Artigo único.-Establécese un novo prazo, excepcional de 15 días hábiles, contados desde a entrada en vigor desta orde, para a presentación das declaracións de irregularidade reguladas na disposición transitoria primeira da Orde do 8 de maio de 2002, pola que se actualiza o Rexistro de Buques Pesqueiros e se establecen normas sobre a súa xestión e control.
Disposicións derradeiras
Primeira.-Facúltase o secretario xeral da Consellería de Pesca e Asuntos Marítimos para que dicte as resolucións necesarias para o desenvolvemento e aplicación desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de xuño de 2003.
Enrique César López Veiga
Conselleiro de Pesca e Asuntos Marítimos
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 297/2003, do 23 de xuño, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 03/07/2003

En virtude do establecido nos artigos 8º, parágrafo terceiro, e 9º.1 da Lei 6/1995, do 28 de xuño, pola que se crea o Consello Económico e Social de Galicia, (publicado no DOG nº 133, do 12 de xullo de 1995) e nos artigos 8º e 10º do Regulamento de réxime interno deste, (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Noméase membro titular do Consello Económico e Social de Galicia en representación de Xóvenes Agricultores a Antonio de María Angulo.
Artigo 2º
Noméase membro suplente do Consello Económico e Social de Galicia en representación de Xóvenes Agricultores a Andrés Novo Lombao.
Santiago de Compostela, vintetrés de xuño de dous mil tres.
Manuel Fraga Iribarne
Presidente
RESOLUCIÓN do 11 de xuño de 2003 pola que se publica o tipo de xuro de referencia para o segundo semestre de 2003 para as operacións acollidas ó programa de préstamos para financiar produccións audiovisuais na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/06/2003

Mediante Resolución do 26 de abril de 2002 publicouse o programa de préstamos para financiar produccións audiovisuais na Comunidade Autónoma de Galicia (DOG nº 87, do 7 de maio).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o segundo semestre de 2003 para as operacións acollidas ó programa de préstamos para financiar produccións audiovisuais na Comunidade Autónoma de Galicia será o 2,308%.
Santiago de Compostela, 11 de xuño de 2003.
Margarita Rodríguez Rama
Directora xeral do Instituto Galego de Promoción
Económica
DECRETO 284/2003, do 4 de xuño, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto número 244, Plan Operativo Local 2002 Cervo-acceso ó parque empresarial, punto quilométrico 0 ó 0,70 (concello de Cervo).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 23/06/2003

A Deputación Provincial de Lugo, en sesión que tivo lugar o día vinteún de xuño de dous mil dous,
aprobou o proxecto nº 244, Plan Operativo Local 2002 Cervo-acceso ó parque empresarial, punto quilométrico 0 ó 0,70 e, na sesión do vinteseis de agosto de dous mil dous, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día catorce de maio de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, a actuación é necesaria para poder dotar dun acceso ó parque empresarial, que reúna unhas mínimas condicións de seguridade, que se ven agravadas ó estar situado nunha zona de gran densidade de vehículos e contar cun acceso actual inadecuado, polo que se fai necesaria a actuación para conseguir unha notable mellora sobre o actual acceso e poder acadar mellores condicións de seguridade, evitando así posibles accidentes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día catro de xuño de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto nº 244, Plan Operativo Local 2002 Cervo-acceso ó parque empresarial, punto quilométrico 0 ó 0,70.
Santiago de Compostela, catro de xuño de dous mil tres.
P.A.
José Antonio Orza Fernández
Presidente
Antonio Pillado Montero
Conselleiro de Xustiza, Interior e Administración
Local
ORDE do 17 de xuño de 2003 pola que se resolve a cesión de material para o Plan de Salvamento en Praias de Galicia (Sapraga), para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 23/06/2003

Por Orde do 13 de marzo de 2003 (DOG nº 61, do 27 de marzo), a Consellería de Xustiza, Interior e Administración Local anunciou medidas de apoio ós concellos galegos, consistentes na cesión de material para o Plan de Salvamento en Praias de Galicia (Sapraga), para misións de protección civil.
Visto o informe técnico emitido polo servicios provinciais de protección civil e a proposta de resolución da Comisión Avaliadora, en aplicación do artigo 7 da Orde de 13 de marzo,
RESOLVO:
Primeiro.-Conceder con cargo á aplicación 13.04.231A.623.0 dos orzamentos xerais da Comunidade Autónoma de Galicia para o ano 2003, a cesión en propiedade de material para o Plan de Salvamento en Praias de Galicia (Sapraga), ós concellos da provincia da Coruña: Ares, Arzúa, Boiro, Cabana de Bergantiños, Camariñas, Carballo, Cariño, Carnota, Cedeira, Cee, Corcubión, A Coruña, Dumbría, Ferrol, Fisterra, A Laracha, Laxe, Malpica de Bergantiños, Mañón, Miño, Muros, Muxía, Noia, Oleiros, Ortigueira, Outes, A Pobra do Caramiñal, Ponteceso, Pontedeume, As Pontes de García Rodríguez, Porto do Son, Rianxo, Sada e Valdoviño; da provincia de Lugo: Barreiros, Burela, Cervo, Chantada, Foz, Ribadeo, O Vicedo, Viveiro e Xove; da provincia de Ourense: A Veiga, Avión, O Carballiño, Coles, Muíños, Ourense, Vilar de Barrio e Xunqueira de Ambía; e da provincia de Pontevedra: A Guarda, Agolada, Bueu, Cambados, Cangas, Catoira, Marín, Mondariz, O Grove, Poio, Redondela, Sanxenxo, Soutomaior, Tomiño, Tui,
Mancomunidade de Concellos do Val Miñor, Vigo e Vilagarcía.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizará mediante acta na que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 17 de xuño de 2003.
Antonio Pillado Montero
Conselleiro de Xustiza, Interior e Administración
Local
DECRETO 296/2003, do 23 de xuño, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 03/07/2003

En virtude do establecido nos artigos 9º, parágrafo 1, inciso segundo e 10º f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo de 1995), e nos artigos 8º e 9º e) do Regulamento de réxime interno deste, (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Que cese como membro titular do Consello Económico e Social de Galicia en representación de Xóvenes Agricultores, Ricardo García-Borregón.
Artigo 2º
Que cese como membro suplente do Consello Económico e Social de Galicia en representación de Xóvenes Agricultores, Antonio de María Angulo.
Santiago de Compostela, vintetrés de xuño de dous mil tres.
Manuel Fraga Iribarne
Presidente
CORRECCIÓN de erros.-Orde do 18 de xuño de 2003 pola que se resolve a cesión en propiedade de vehículos especialmente preparados para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 03/07/2003

Advertido erros na devandita orde, publicada no Diario Oficial de Galicia nº 123, do xoves 26 de xuño de 2003, cómpre a súa correción:
Na páxina 8.440, na liña 9 do punto primeiro da resolución, onde di: «Rivadavia» , debe dicir: «Mancomunidade do Ribeiro (A Arnoia, Avión, Beade, Carballeda de Avia, Castrelo de Miño, Cenlle, Cortegada, Leiro, Melón e Rivadavia)», e no cadro do anexo I, na fila 9, onde di: «Rivadavia», debe dicir: «Mancomunidade do Ribeiro».
ORDE do 1 de xullo de 2003 pola que se determinan as zonas que deixan de percibi-las indemnizacións establecidas na Orde do 30 de decembro de 2002, pola que se establecen indemnizacións polo cesamento total da actividade de retallistas e vendedores ambulantes de peixe e marisco que se subministren integramente en lonxas pechadas por decisións administrativas debido ás verteduras do Prestige.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 03/07/2003

A prohibición da actividade pesqueira e marisqueira regulada, nun primeiro momento, pola resolución do conselleiro de Pesca e Asuntos Marítimos do 16 de novembro de 2002, fixo preciso adoptar de maneira inmediata medidas que compensaran os vendedores retallistas e vendedores ambulantes de peixe e marisco que se abastecían nas lonxas situadas nas zonas de prohibición pesqueira.
Para estes efectos, a Consellería de Innovación, Industria e Comercio publicou a Orde do 30 de decembro de 2002, modificada pola Orde do 15 de xaneiro de 2003, pola que se establecen indemnizacións polo cesamento total da actividade de retallistas e vendedores ambulantes de peixe e marisco que se subministren integramente en lonxas pechadas por decisións administrativas debido ás verteduras do Prestige. Así desde o día 1 de decembro de 2002 estáselles aboando ós afectados unha cantidade de 35 euros por cada día de inactividade.
A favorable evolución da situación e a apertura da actividade pesqueira e marisqueira permitiu a volta á normalidade das lonxas situadas nas zonas antes afectadas.
Tendo en conta as distintas resolución dictadas pola Consellería de Pesca e Asuntos Marítimos e o Ministerio de Agricultura, Pesca e Alimentación, que abriron a actividade pesqueira e marisqueira nas zonas afectadas polo accidente do buque Prestige,
DISPOÑO:
Artigo único.-Finalización das indemnizacións.
Tódolos beneficiarios establecidos no artigo 1 da Orde do 30 de decembro de 2002, pola que se esta
blecen indemnizacións polo cesamento total da actividade de retallistas e vendedores ambulantes de peixe e marisco que se subministren integramente en lonxas pechadas por decisións administrativas debido ás verteduras do Prestige (DOG nº 252, do 31 de decembro) modificada pola Orde do 15 de xaneiro de 2003 (DOG nº 10, do 16 de xaneiro), que se subministren nalgunha das lonxas situadas na zona comprendida entre o concello de Carnota e o concello de Arteixo, deixarán de percibi-las indemnizacións establecidas na orde anteriormente citada, transcorridos sete días hábiles contados a partir do día seguinte ó da publicación desta orde no Diario Oficial de Galicia.
Disposición derradeira
Esta orde entrara en vigor o día seguinte ó da súa publicación no Diario Oficial de Galicia.
Santiago de Compostela, 1 de xullo de 2003.
Juan Rodríguez Yuste
Consellerio de Innovación, Industria e Comercio
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 20 de xuño de 2003 pola que se convocan axudas á renovación da flota pesqueira para o exercicio do ano 2003.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 03/07/2003

A Orde do 14 de xullo de 2000, modificada pola do 1 de xullo de 2002, pola que se establecen as bases e condicións e se regula o procedemento de concesión de axudas á renovación da flota e á modernización de buques pesqueiros, prevé, que as convocatorias anuais se rexerán polas bases e condicións establecidas na dita orde.
A Lei de orzamentos xerais da Comunidade Autónoma para o ano 2003 prevé que o prazo de presentación de solicitudes das axudas non será inferior a corenta días hábiles.
Como consecuencia da modificación do Regulamento Comunitario 2792/1999 polo Regulamento 2769/2002, do 20 de decembro de 2002 (DOCE do 31 de decembro), no que respecta ás axudas de renovación da flota pesqueira, só poderán tomar parte nesta convocatoria aqueles solicitantes que dispoñan duna autorización de construcción dictada conforme a normativa vixente a 31 de decembro de 2002, é dicir, de acordo co Real decreto 798/1999, coas súas modificacións.
Para tal obxecto, esta consellería
DISPÓN:
Artigo 1º.-Convocatoria de axudas.
Convócanse axudas á renovación da flota pesqueira -nova construcción-, que se rexerán polas bases e condicións e de acordo co procedemento establecido na Orde do 14 de xullo de 2000, modificada pola do 1 de xullo de 2002 (DOG do 2-8-2000 e 5-7-2002 respectivamente); o prazo de presentación de solicitudes de acordo co artigo 43 da vixente Lei de orzamentos xerais da Comunidade Autónoma, será de corenta días hábiles contados a partir do seguinte ó da publicación desta convocatoria.
Só poderán tomar parte nesta convocatoria aqueles posibles beneficiarios que formularan a solicitude e tiveran a correspondente autorización de construcción, dictada conforme a normativa vixente a 31 de decembro de 2002.
Artigo 2º.-Crédito orzamentario.
As axudas concederanse con cargo á aplicación orzamentaria do ano 2003 12.03.723A.770.0 e por un importe de 1.800.000 euros.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de xuño de 2003.
Enrique César López Veiga
Conselleiro de Pesca e Asuntos Marítimos
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 9 de xuño de 2003 pola que se fixa o prezo de venda ó público da publicación Plan de Galicia sobre drogas 2001-2004.
CONSELLERÍA DE SANIDADE — III. OUTRAS DISPOSICIÓNS — 03/07/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 9 de xuño de 2003.
José María Hernández Cochón
Conselleiro de Sanidade
ANEXO I
* Plan de Galicia sobre drogas 2001-2004: 15 euros.